USS Somerset (LPD-25)

USS Somerset (LPD-25) inggih punika satunggil  saking Angkatan Segara Amérika Serikat. Puniki kapal Angkatan Segara Amérika Serikat sané kaping pat lan kapal perang kaping kalih sané maadan puniki, kalih sané kapertama inggih punika kapal motor sane malapis taru lan kapal feri.

Kapal perang kapertama, kapal kargo masenjata USNS Coastal Sentry (T-AGM-15)] saking Perang Jagat II, kawastanin antuk County Somerset saking Maine, Maryland, New Jersey tur Pennsylvania.

Kapal modérn puniki kawastanin khusus antuk County Somerset, Pennsylvania, pinaka penghormatan majeng ring penumpang sane padem ring United Airlines Panerbangan 93, sane kabajak salami serangan teror 911. Para panumpang punika ngawinang pesawat punika nénten prasida nyujur sasaran sané kaaptiang antuk maksa pesawat punika mangda runtuh ring Stonycreek. Kruna-kruna "Let's Roll," sane kabaosang olih penumpang United Airlines Panerbangan 93 sadurung nyobak nyerang kokpit panerbangan sane sampun kahukum, kasurat ring kapal ring baduur dek ungkur, kasarengin antuk segel "93" sané ngacamin kobér "93" sane kacingak makeber ring kapal ring akéh potrék. Ring baos Sekretaris Angkatan Laut . Gordon R. England;
"Kewanenan lan kepahlawanan kramane sane wénten ring pesawat punika nénten pacang kaengsapang lan USS Somerset pacang ninggalin warisan sane nenten pacang kaengsapang olih sang sane meled ngamargiang karusakan majeng ring panegara puniki."

Somerset kaaptiang prasida dados kapal pangulihan majeng ring Artemis II, misi maawak kapertama sane nglintangin orbit Bumi éndép ngawit Apollo 17 ring 1972.